ಐರಿಸ್ ಲವನ್‌ಗೆ ಆಶ್ರಯ ನೀಡಿದ್ದನ್ನು ಸಮರ್ಥಿಸಿಕೊಂಡ ಎಸ್.ಜೈಶಂಕರ್

ನವದೆಹಲಿ: ಹಿಂದೂ ಮಹಾಸಾಗರದಲ್ಲಿದ್ದ ಇರಾನ್‌ನ ಐಆರ್ ಐಎಸ್ ದೇನಾ ನೌಕೆ ಮೇಲಿನ ದಾಳಿಯನ್ನು ದುರದೃಷ್ಟಕರ ಎಂದು ಬಣ್ಣಿಸಿದ ಕೇಂದ್ರ ವಿದೇಶಾಂಗ ಸಚಿವ ಎಸ್.ಜೈಶಂಕರ್ (Jai Shankar), ನೌಕೆಗೆ ಅನುಮತಿ ನೀಡುವ ಮೂಲಕ ನಾನು ಸರಿಯಾದದ್ದನ್ನೇ ಮಾಡಿದ್ದೇವೆ ಎಂದು ಸರ್ಕಾರದ ನಿರ್ಧಾರವನ್ನು ಸಮರ್ಥಿಸಿಕೊಂಡಿದ್ದಾರೆ.

ಯುಎಸ್-ಇಸ್ರೇಲ್ ಯುದ್ಧದ ಮಧ್ಯೆ, ಇರಾನಿನ ನೌಕಾ ಹಡಗು `ಐರಿಸ್ ಲವನ್’ಗೆ ಶುಕ್ರವಾರ ಕೇರಳದ ಕೊಚ್ಚಿಗೆ ಡಾಕಿಂಗ್‌ಗೆ ಬಂದಿತು. ತಾಂತ್ರಿಕ ಲೋಪದ ವರದಿ ಬಂದ ನಂತರ ಭಾರತ ತುರ್ತು ಅನುಮತಿ ನೀಡಿತ್ತು. ಭೌಗೋಳಿಕ ರಾಜಕೀಯ ಬದಲಾವಣೆಗಳನ್ನು ಅನುಸರಿಸಿದಾಗ ಈ ಘಟನೆ ಸಂಭವಿಸಿದೆ. ಇದನ್ನೂ ಓದಿ: ಅಂತಾರಾಷ್ಟ್ರೀಯ ಆದಿವಾಸಿ ಸಮಾವೇಶಕ್ಕೆ ಅನುಮತಿ ವಿಳಂಬ – ಮಮತಾ ಬ್ಯಾನರ್ಜಿ ವಿರುದ್ಧ ಮುರ್ಮು ಗರಂ

ಇತ್ತೀಚಿನ ಘಟನೆಯಲ್ಲಿ, ಇರಾನಿನ ಯುದ್ಧನೌಕೆ ಅಮೆರಿಕದ ಜಲಾಂತರ್ಗಾಮಿ ನಡೆಸಿದ ಟಾರ್ಪಿಡೊ ದಾಳಿಯಿಂದ ಮುಳುಗಿತು. ಇದೇ ವಿಚಾರವಾಗಿ ದೆಹಲಿಯಲ್ಲಿ ನಡೆದ 2026ರ ರೈಸಿನಾ ಸಂವಾದದಲ್ಲಿ ಮಾತನಾಡಿದ ವಿದೇಶಾಂಗ ಸಚಿವ ಜೈಶಂಕರ್, ಐಆರ್ ಐಎಸ್ ದೇನಾ ನೌಕೆ ಮುಳುಗುವಿಕೆಯು ದುರದೃಷ್ಟಕರ. ಇರಾನಿಯನ್ನರು ಮತ್ತೊಂದು ಇರಾನಿನ ಯುದ್ಧನೌಕೆ ಐರಿಸ್ ಲವನ್‌ಗಾಗಿ ವಿನಂತಿಯನ್ನು ಕಳುಹಿಸಿದಾಗ ಭಾರತವು ಮಾನವೀಯ ಆಧಾರದ ಮೇಲೆ ಅನುಮತಿ ನೀಡಿತು ಎಂದರು.

ಇರಾನ್ ಕಡೆಯವರು ತಮ್ಮ ಹಡಗುಗಳಲ್ಲಿ ತಾಂತ್ರಿಕ ಸಮಸ್ಯೆಗಳನ್ನು ಎದುರಿಸುತ್ತಿದ್ದಾರೆ. ಹೀಗಾಗಿ ದುರಸ್ತಿಗಾಗಿ ಭಾರತೀಯ ಬಂದರನ್ನು ಪ್ರವೇಶಿಸಲು ಬಯಸುತ್ತಿದೆ ಎಂದು ಭಾರತಕ್ಕೆ ಸಂದೇಶ ಕಳುಹಿಸಿದ್ದರು. ಆ ಸಮಯದಲ್ಲಿ, ಹಡಗು ಭಾರತೀಯ ಕಡಲ ಗಡಿಗೆ ಹತ್ತಿರದಲ್ಲಿತ್ತು. ಈ ವಿನಂತಿಯನ್ನು ಅನುಸರಿಸಿ, ಭಾರತವು ಪರಿಸ್ಥಿತಿಯನ್ನು ಪರಿಶೀಲಿಸಿತು ಮತ್ತು ಮಾನವೀಯ ಆಧಾರದ ಮೇಲೆ ಹಡಗಿಗೆ ಪ್ರವೇಶವನ್ನು ನೀಡಿತು. ಅನುಮತಿ ಪಡೆದ ನಂತರ, ಹಡಗು ಕೆಲವೇ ದಿನಗಳಲ್ಲಿ ಕೇರಳದ ಕೊಚ್ಚಿ ಬಂದರಿಗೆ ಬಂದಿದೆ ಎಂದು ಹೇಳಿದರು. ಇದನ್ನೂ ಓದಿ: ದಳಪತಿ ವಿಜಯ್‌ಗೆ ದಿನಕ್ಕೊಂದು ಶಾಕ್ – ವಸತಿ ರಕ್ಷಣೆ ಕೋರಿ ಪತ್ನಿ ಸಂಗೀತಾ ಅರ್ಜಿ